1 ӱярня

1 ӱярня (1 март) — григориан кечышот почеш идалыкын 60-шо (кужемдыме ийлаште — 61-ше) кечыже. Идалык пытыме марте 305 кече кодеш.

 Пайрем да памятный дате-влак 
 Граждан аралымаш тӱнямбалсе кече. Тӱнямбал кӱкшытыштӧ тидын дене кылдалтше йодыш-влакым граждан аралтыш ушем терген шога. Тиде кечым 1972-шо ий 1 март гыч палемдаш тӱҥалыныт. 
 Тыгак таче Эл кӧргӧ министерстве пашаеҥ-влакын – эксперт-криминалист-влакын пайремышт.
 Таче наркоманий ваштареш кучедалме кечымат палемдат.
 Пырыс-влакын кечышт палемдалтеш.

 Лӱмгече 
Ӱарня тылзын икымше тылзын Даниил, Илья, Нина, Павел, Порфирий, Самуил, Юлиан, Альбина, Антонина, Феликс–влакын лӱм кечышт.

 Событий-влак 
Тугак ончо: :Категорий:Ӱярня тылзын 1 кечысе событий-влак

 1862 — Козьмодемьянск олаште ӱдырамаш-влаклан училищым почмо.
 1932 — Звенигово район «Передовик» газетын икымше номерже лектын.
 1555 ийыште Нострадамусын предсказанийже дене книгаже лектын.
 1964 ийыште икымше руш печатный книга лектын.
 1873 ийыште печатный машинам ышташ тÿҥалыныт.

 Шочыныт 
Тугак ончо: :Категорий:Ӱярня тылзын 1 кечынже шочшо-влак
 1923 — Василий Сапеев, марий серызе, почеламутчо, туныктышо, педагогике шанче кандидат (1982), СССР Серызе-влак ушемын йыжъеҥже (1971), РСФСР-ын сулло туныктышыжо (1965), 1941–1945 ийласе Кугу Ачамланде сарын участникше.
 1957 — Антонина Николаевна Шакирова, марий серызе, журналист, Марий Эл Республикын сулло журналистше.    
 1947 —   Александр Гурьевич Сергеев, спортсмен. Морко район Нуръял Корамасыште шочын. Кӱшыл шинчымашым Волгоградысе капкультур институтышто налын. Куржталме дене Россий Федерацийын чемпионжо лӱмым сулен. 15 ий Йошкар-Оласе строительный техникумышто туныктышылан пашам ыштен. Тыгак тудо мыланна Совет Ушем спорт мастер семын палыме.
 1934 — Павел Васильевич Калягин, уста семмастар. Морко район Тумер ялыште шочын. Шанче пашаштат Павел Васильевич кугу надырым пыштен: историй шанче кандидат лийын. Партий пашаштат шуко ий тыршен. Муро тӱняште Павел Калягин «Авамланде», «Ачай-авай», «Морко мланде» мурылан семым возышо семын чапланен. Пелашыже Роза Калягина дене коктын шуко сылне мурым возеныт. 

 Коленыт 
Тугак ончо: :Категорий:Ӱярня тылзын 1 кечынже колышо-влак

 Калык пале 
Ярилан кечыже. Тиде кечын кече шке шокшыжым мландÿмбак колта. Мÿшкыран ÿдырамаш-влак шукырак жап яндар южышто лияш тыршеныт: кечын волгыдыжо азалан тазалыкым пуа манын ÿшаненыт. Кресаньык-влак шошо толмылан йывыртен, уремлаште тÿрлö модышым эртареныт. 

Категорий:1 ӱярня